Boyz II Men

Boyz II Men er en amerikansk vokalgruppe i sjangeren R&B, best kjent for sine følelsesmessige a cappella-harmonier. Gruppen er den mest suksessrike R&B-gruppen gjennom tidene, med mer enn 60 millioner solgte album.Boyz II Men Official website – Biography: 60 million records sold worldwide , besøkt 29. november 2011 

Historikk
Boyz II Men var opprinnelig en kvintett som fem skoleelever på Philadelphia High School for the Creative and Performing Arts startet i 1988. Den første tiden kalte de seg Unique Attraction. En av de fem, Marc Nelson, forlot gruppen for å satse på en solokarriere – dette skjedde før gruppen spilte inn sin første studioplate. 

På 1990-tallet ble Boyz II Men kjent gjennom Motown Records som en kvartett. Sangen End of the Road fra 1992 nådde topplistene over hele verden. Sangen lå blant annet hele 13 uker på førsteplass på den amerikanske musikklista Billboard Hot 100Billboard Singles, besøkt 29. november 2011 I Norge lå sangen i ni uker på VG-lista Topp 20, og nådde en 3.-plass.VG-lista: End of the roadVideo: Boyz II Men - End Of The Road, youtube, lastet opp av BoyzIIMenVevo den 24. desember 2009 Den påfølgende hitsinglen I'll make love to you fra 1994 nådde også hitlistene over hele verden, med 14 uker på topp i USA. I Norge lå sangen på VG-lista i fire uker i 1994, og nådde en 5.-plass.VG-lista: I'll make love to youVideo: Boyz II Men - I'll Make Love To You, youtube, lastet opp av BoyzIIMenVevo den 5. oktober 2009

I 1995 spilte Boyz II Men inn sangen One sweet day med Mariah Carey. Musikkvideoen til sangen var helt enkel, og viser Carey og Boyz II Men under opptak i studio.Video: Mariah Carey feat. Boyz II Men - One Sweet Day youtube, lastet opp av MariahCareyVevo, 24. november 2009 Per november 2011 var denne innspillingen den sangen som hadde ligget lengst på 1. plass på den amerikanske hitlisten Billboard Hot 100, med 16 uker på rad. I Norge lå sangen på VG-lista Topp 20 i 13 uker i årsskiftet 1995/1996, med en 6. plass som beste plassering.VG-lista: One sweet day

I 2003 måtte Michael McCary forlate gruppen av helseårsaker. Gruppen har senere opptrådt som en trio bestående av Nathan Morris, Wanya Morris (de to er ikke i slekt) og Shawn Stockman. 

På 2000-tallet har gruppen blant annet utgitt et coveralbum (Love i 2009), og medvirket på Justin Biebers album Under the Mistletoe (2011).

Utmerkelser
Boyz II Men vant fire Grammy Awards på 1990-tallet, og trioen var også nominert til to Grammies i 2009.

Magasinet Billboard ga Boyz II Men en fjerdeplass på kåringen over 1990-tallets beste artister.90s Billboard artist of the decade , mariahconnection.com, besøkt 29. november 2011

 Medlemmer 
Nåværende medlemmer
Wanya Morris
Nathan Morris
Shawn Stockman

Tidligere medlemmer
Michael McCary
Marc Nelson

Diskografi
Studioalbum
 1991: Cooleyhighharmony
 1994: II
 1997: Evolution
 2000: Nathan Michael Shawn Wanya
 2002: Full Circle
 2004: Throwback, Vol. 1
 2006: The Remedy 
 2007: Motown: A Journey Through Hitsville USA 
 2009: Love 
 2011: Twenty 

Referanser

Eksterne lenker




 Rock on the Net: Boyz II Men, besøkt 29. november 2011

Kategori:Band etablert i 1988
Kategori:Musikere tilknyttet Motown Records
Kategori:A cappella
Kategori:Grammy Award-vinnere